Πιάνιτζα

Η Πιάνιτζα ή Πιάνετς (βουλγαρικά: Пиянец,  Πιγιάνετς) είναι ιστορική περιοχή της Παρορβηλίας στη βορειοανατολική Μακεδονία, στα σύνορα Βόρειας Μακεδονίας και Βουλγαρίας. Το τμήμα της Βόρειας Μακεδονίας περιλαμβάνει περιοχές των δήμων Ντελτσέβου και Πέχτσεβο, ενώ το τμήμα της Βουλγαρίας περιλαμβάνει το δυτικό τμήμα του Δήμου Νεβεστίνου.Εγκυκλοπαίδεια "Βουλγαρία" (Енциклопедия „България“), Τόμος Ε΄, Εκδόσεις ΜΠΑΝ (БАН), Σόφια 1986.

Γεωγραφικά - ιστορικά στοιχεία
Η Πιάνιτζα είναι μια λοφώδης περιοχή ανάμεσα στα όρη Βλαχίνια (Ησσόινο) στα νοτιοανατολικά και Οσόγκοβο στα δυτικά του συμπλέγματος της οροσειράς του Δυτικού Ορβήλου. Στην ανατολική Πιάνιτζα ρέουν οι παραπόταμοι του Στρυμώνα Ελεσνίτσα και Ρετίτσα, ενώ δυτικά ο παραπόταμος του Αξιού Μπρεγκαλνίτσας (Άστιβος). Σημαντικότερα χωριά είναι το Παντζάρεβο, το Τσάρνικ και το Καλλιμάνι στη Βόρεια Μακεδονία, η Τσαρβαρίτσα, ο Προφήτης Ηλίας, το Τισάροβο, το Βάξεβο, το Πελατίκοβο, η Ερεμία και η Δρομοχάρη στη Βουλγαρία. Κέντρο της Πιάνιτζας θεωρείται το Τσάρεβο (σήμερα Ντέλτσεβο) στη Βόρεια Μακεδονία.

Κατά τη Βυζαντινή περίοδο ονομάζονταν επίσης, ΠιάνιτζαΙστορία της Μακεδονίας κατά τους μέσους χρόνους (285-1354), Γεώργιος Ι. Θεοχαρίδης, Εταιρεία Μακεδονικών Σπουδών, Θεσσαλονίκη 1980, σελ.305. Η ετυμολογία του ονόματος εικάζεται ότι προέρχεται από τους Παίονες που κατοικούσαν την περιοχή στην αρχαιότητα (Λαιαίοι, Αγριάνες κ.λ.π.).Γιορντάν Ιβάνωφ "Βούλγαροι στη Μακεδονία",  С, 1917, σελ. 62 Στην περιοχή ζουν χριστιανοί και αρκετοί μουσουλμάνοι παρόλο που οι περισσότεροι από τους τελευταίους έχουν μετοικήσει στην Τουρκία.

Παραπομπές

Κατηγορία:Ιστορικές περιοχές της Βουλγαρίας
Κατηγορία:Ιστορικές περιοχές της Βόρειας Μακεδονίας
Κατηγορία:Νοτιοανατολική Στατιστική Περιφέρεια (Βόρεια Μακεδονία)
Κατηγορία:Επαρχία Μπλαγκόεβγκραντ
Κατηγορία:Παρορβηλία